Metsolat
Jaksot ja niiden esitykset > Kolmas tuotantokausi (syksy 1995)

| № | Jakson nimi | Käsitelty ajanjakso | Kesto | Ensiesitys | Katsojia |
| --- | --- | --- | --- | --- | --- |

| 32. | Tummat pilvet | Syyskuu 1992 | 47 minuuttia | 30.8.1995 | 1 380 000 |
Risto on ollut pari kuukautta sairaalassa ja voi jo huomattavasti paremmin. Heikki auttaa edelleen Erkkiä rinnekoneen kehittämisessä: kalliille laitteelle on saatava hyötykäyttöä myös kesäajaksi. He käyvät myös tapaamassa Ristoa. Erkki pyytää kunnanvaltuustolta lisää käyttöpääomalainaa: devalvaation seurauksena korot ovat nousseet, kulut kasvaneet ja siten lisätyövoimaa ei voida palkata. Kuntavaalien alla lainan myöntäminen on poliittisesti hankalaa. Urjan rinteiden toiminnan lopettaminen ei kuitenkaan ole vaihtoehto. Kari haluaisi ajaa rinneyhtiön konkurssiin, jonka jälkeen hän voisi lunastaa sen itselleen. Osmo pyrkii Hoikan kunnanvaltuustoon vihreiden listoilta. Eeva on aloittanut työnsä ambulanssilääkärinä Tampereella. Jaana työskentelee tuote-esittelijänä tavaratalossa: Järvenheimot ovat luopuneet aikeistaan muuttaa Helsinkiin tai ulkomaille ja asettuneet Tampereelle. Jaana ja Jaakko riitelevät, Jaakko kertoo joutuneensa myöntämään pankinjohtajan työssään lainoja, joihin ei ollut riittäviä vakuuksia. Jaakko tapaa erään Kirsin, jota hän auttaa asiakirjojen täyttämisessä. Helena kertoo Erkille olevansa raskaana. 
| 33. | Muutoksen aika | Syyskuu 1992 | 49 minuuttia | 6.9.1995 | 1 370 000 |
Pankin johtokunta hylkää Urjan rinteiden velkasaneeraushakemuksen. Kunnanjohtaja ehdottaa Erkille Urjan rinteiden hakemista konkurssiin, Hoikan kunta tulisi väliin ja sen jälkeen Erkki lunastaisi rinteet takaisin itselleen kymmenen vuoden maksuajalla. Erkille ilmaantuu kilpailijaksi uusi yhtiö. Jaana ja hänen ystävättärensä Lisbet alkavat suunnitella vaateputiikin perustamista, liiketilan vuokra Tampereen ytimessä on tosin verraten korkea. Kirsi pyytää Jaakkoa meklariksi huutokauppaan. Eeva muuttaa Jaanan ja Jaakon luo. Lailan alaikäinen tytär Veera haluaa muuttaa Turusta äitinsä luo Hoikkaan. Risto pääsee pois sairaalasta. 
| 34. | Riskirajoilla | Syys–lokakuu 1992 | 47 minuuttia | 13.9.1995 | 1 280 000 |
Risto palaa asumaan Leppävaaran navettaan. Vaateputiikki keskellä Tamperetta vaikuttaa kovin kalliilta ajatukselta, niinpä Jaana esittelee Lisbetille ideansa kapakan perustamisesta. Jaakon pesti meklarina sattuu samaan huutokauppaan josta Jaana ja Lisbet huutavat irtaimistoa 25 000 markan edestä. Erkki on huolissaan Urjan rinteiden isännyydestä. Kunnanvaltuuston äänestyksessä Erkin tarjous rinteiden tulevaisuuden suhteen voittaa toisen tarjouksen - Karin harmiksi. Siten Erkki saa jatkaa rinteiden isäntänä. Hoikkaan muuttanut Veera kysyy töitä Erkiltä. Osmon ja Liisan yrttibisnes edistyy. 
| 35. | Raha ratkaisee | Lokakuu 1992 | 48 minuuttia | 20.9.1995 | 1 380 000 |
Kunnanjohtaja patistaa Erkkiä panemaan toimeksi rinteessä, sillä laskettelukeskus on saatava kuntoon ennen ensilumia. Urjan rinteet aikoo Tampereen matkailumessuille, Veera haluaa olla messuemäntä. Tampereella Riston entinen työkaveri kehuu Riston suunnittelemaa messuosastoa. Jaakon ja Jaanan asunto ei ole enää työsuhdeasunto, joten sen vuokra nousee piakkoin huomattavasti - Jaana ei kuitenkaan halua muuttaa vaatimattomampaan asuntoon. Lisbet vetäytyy yllättäen pois pubi-projektista. Jaanan taasen onnistuu myydä eräs taulu korkeaan hintaan ja hän saa siten pubin pystyyn ilman Lisbetin rahoja. Jaakon työkuviot alkavat vähitellen selkeytyä: hän aikoo perustaa lakiasiaintoimiston Tampereelle. Ristolle hän kertoo velkasaneerauslaista, jonka avulla Risto saattaisi voida helpottaa elämäänsä. Osmo ja Liisa ovat vaikeuksissa lainanlyhennystensä kanssa. Osmo valitaan Hoikan valtuustoon kuntavaaleissa. Kari sen sijaan putoaa valtuustosta. Tampereella Stigistään erossa asuva Eeva alkaa pikkuhiljaa väsyä "kiertolaisen elämään". 
| 36. | Yllätysjuhlat Leppävaarassa | Lokakuu 1992 – tammikuu 1993 | 48 minuuttia | 27.9.1995 | 1 430 000 |
Lasse poikkeaa matkailumessuille, missä hän ja Veera tapaavat toisensa ensi kerran. Antin 70-vuotissyntymäpäivät häämöttävät, mutta hän ei halua juhlia. Juhlapäivä on 28. tammikuuta 1993; Antille järjestetään yllätysjuhla. Juhliin saapuvat kaikki Antin ja Annikin viisi lasta, Lasse, Liisa, kirkkoherra ja Arvo sekä muuta väkeä. Urjan rinteiden toimistoa aletaan tietokoneistaa. Ristolle ehdotetaan piirustuskurssin opettajuutta. Eevan pesti ambulanssilääkärinä on päättymässä, samaan aikaan Hoikassa on avautumassa kunnanlääkärin virka. Kari suunnittelee opastettujen safareiden järjestämistä. (Jaksossa esitetään "Antin onnittelulaulu", jonka sävelsi Jörgen Petersen ja sanoitti Miisa Lindén.) 
| 37. | Kohtalon käänteitä | Tammi–helmikuu 1993 | 43 minuuttia | 4.10.1995 | 1 390 000 |
Heikki kiirehtii tampparin saamista kesäkäyttöön, turvetuotanto tarjoaa kiinnostavia näköaloja. Lassen ja Veeran romanssi etenee. Sekä Eeva että Stig suunnittelevat muuttoa Hoikkaan tietämättä toistensa aikeista. Stig ajetaan vähitellen sisään Urjan rinteiden toimintaan, hän osoittaa kykynsä paitsi tietokoneiden suhteen, myös lakiteknisissä asioissa. Eevalle tarjotaan hänen havittelemaansa lääkärin tointa Hoikasta. Jaanan kapakka Tampereella menestyy hyvin, mutta siellä sattuu ikävä välikohtaus. Risto aloittaa työnsä piirustuskurssin opettajana. Helena noutaa vanhan kehdon Kaukovaaran ullakolta, alastullessaan hän kompastuu kapeassa portaikossa ja loukkaantuu erittäin vakavasti. Kaukovaaraan kutsutaan ambulanssi. 
| 38. | Aika pysähtyy | Maaliskuu 1993 | 45 minuuttia | 11.10.1995 | 1 530 000 |
Helena kuolee onnettomuudessa. Myöhemmin kerrotaan, että vauva synnytettiin keisarinleikkauksella Helenan kuoleman jälkeen ja vauva eli viisitoista minuuttia. Helenan ja vauvan hautajaisten jälkeen Erkki sortuu viinaan ja katoaa. Riitta löytää hänet metsästä juopuneena ammuskelemassa tyhjiä pulloja. Erkki viettää yön Riitan talossa, aamulla hän lähtee jälleen omille teilleen. Annikille on kerrottu Erkin olevan liikematkalla, hän raivostuu saadessaan tietää, että hänelle on valehdeltu. Risto saa Lailan avulla selville Erkin olinpaikan ja käy noutamassa tämän kotiin. 
| 39. | Totuuden hetki | Huhti–toukokuu 1993 | 49 minuuttia | 18.10.1995 | 1 640 000 |
Erkki on päässyt jaloilleen, hän asustelee rinnekeskuksessa. Risto on ottanut Urjan rinteiden juoksevat asiat hoitaakseen. Kari haluaa Urjan rinteiden isännyyden. Helenan perunkirjoitus pidetään Kaukovaarassa. Helenan testamentti tehtiin hänen erottuaan Meriläisestä ja sen mukaan hänen omaisuutensa siirtyy lähimmälle elossaolevalle Kaukovaaralle eli Karille. Jaakko selvittää kuitenkin, että viisitoista minuuttia elänyt vauva oli lähin elossaoleva Kaukovaara, joten vauva peri äitinsä. Erkki puolestaan perii kuolleen lapsensa. Kari raivostuu. Erkki perii hotellin ja mökkikylän kokonaisuudessaan ja suuren osan Kaukovaaran maatilasta. Kaukovaaraa hän ei kuitenkaan halua. Jaakko joutuu poliisikuulusteluun myöntämiensä lainojen takia, Urjan konkurssin jälkeen laina on muuttunut pankille rasitteeksi. Eeva ja Stig muuttavat Erkin ja Helenan entiseen asuntoon Hoikan keskustaan. Veera aikoo pyrkiä opiskelemaan Espooseen: hänellä on Lassen kanssa suunnitelmia tulevasta yhteiselämästä pääkaupunkiseudulla. 
| 40. | ...Rastas ja metso täälläkin soi | Kesäkuu 1993 | 66 minuuttia | 25.10.1995 | 1 680 000 |
Poliisi kertoo tienneensä, että Jaakkoa painostettiin myöntämään iso laina Turun saaristossa. Häntä syytetään lahjonnan vastaanotosta. Risto haluaa muuttaa Leppävaarasta opistolle, missä hänellä on työ opettajana ja mahdollisuus edetä somistuslinjan opettajaksi. Stig ja Eeva ovat asettuneet Hoikkaan. Annikki saa uutisia: hänelle kerrotaan, että Risto-Matin ruumis on löydetty ja tunnistettu. Risto-Matti pääsee vihdoin Hoikan multiin. Kunnanvaltuustossa Osmo ehdottaa, että Hoikassa aloitettaisiin jätteiden lajittelu. Hän suunnittelee pyrkivänsä kansanedustajaksi, Liisalla puolestaan on kädet täynnä työtä hotellilla. Kari on lunastanut Erkin osuuden Kaukovaarasta. Hän kiittää Erkkiä, ettei tämä vaatinut Kaukovaaran jakamista. Erkki ja Heikki jatkavat edelleen tampparin kehittämistä. Eeva ja Liisa juttelevat keskenään vauva-aikeistaan. Jaana on saanut selville seikkoja, jotka puoltavat kapakasta luopumista. Metsolat järjestävät juhannusjuhlan Kalajärven rannalla, mukana on koko Metsolan suku sekä heidän tuttavansa aina Karia myöten. Lasse ja Veera ovat kihlautuneet. Lopuksi lauletaan Kainuun maakuntalaulu. Juhannusyö alkaa laskeutua.